laion/Wikipedia-Exotic huggingface dataset:
Love Me

Love Me (בעברית: תאהב/י אותי) הוא סינגל שיווקי שהוקלט על ידי הזמר הקנדי ג'סטין ביבר. השיר יצא לאור ב-26 באוקטובר 2009, כסינגל השיווקי הראשון מתוך אלבום הבכורה שלו, My World. במצעדים זכה השיר להצלחה נאה, כאשר בשיאו הגיע למקום ה-37 במצעד הבילבורד הוט 100, ולמקום ה-23 במצעד שירי ה-R&B שבבריטניה. השיר נכתב על ידי ברונו מארס, ארי לוין, ופיליפ לורנס, והופק על ידי דיג'יי פרנק אי. השיר הוא שיר אלקטרופופ אשר גם מכיל ז'אנרים בסגנון דאנס-פופ, R&B, וכולל בו קטעים בודדים מתוך השיר "Lovefool" של הקרדיגנס. השיר הוא אחד מהשירים המצליחים ביותר באלבום, כאשר מבקרים החמיאו לתחושה האלקטרונית והמועדונית שלו, ואת השימוש בחלקים מ-"Lovefool". השיר מוקם במצעדים של קנדה וארצות הברית במקום ה-12 וה-37 בהתאמה. השיר אף דורג במצעד ה-R&B הבריטי וכן באוסטרליה. הווידאו קליפ פורסם ב-3 באוגוסט 2010 ומשמש כ-"מחווה לכל המעריצים בעולם, הודיה לכולם על תמיכתם". הסינגל היה לשיר אשר פתח את ההופעות במסגרת סיבוב ההופעות הראשון של ביבר, My World Tour. מידע על השיר "Love Me" באתר AllMusic סרטון השיר "Love Me" באתר יוטיוב Love Me by Justin Bieber - Music Charts, acharts.us (באנגלית) Justin Bieber | full Official Chart History | Official Charts Company, www.officialcharts.com (באנגלית) Gold & Platinum, RIAA (באנגלית)
תקנות קנדיאה

תקנות קנדיאה היא אסופה של מאות תקנות, שתיקנו חכמי קנדיאה (כיום הרקליון) בירת כרתים, בשנים 1504–1583. התקנות עוסקות בתחומים רבים בהלכה ובאורחות חיי הקהילה. חכמי קנדיאה היו עדה של רבנים, שהתגבשו בקנדיאה לאחר שנאלצו לברוח מספרד במהלך גזירות קנ"א (1391) ולאחר גירוש ספרד (1492), רובם התגוררו בקנדיאה עד 1669, שאז כבשה האימפריה העות'מאנית את האי מידי הרפובליקה של ונציה, ומרבית הקהילה היהודית התפזרה בארצות אירופה. תקופה זו נחשבת לתור הזהב של יהדות כרתים, ו"תקנות קנדיאה" נחשבות לסמל והכותר של תקופה זו, כמו גם המזכרת מחכמי האי. מזכרת נוספת שנותרה מחכמי קנדיאה היא הגדת שאלתיאל, שהייתה בקנדיאה באותן שנים שנכתבו התקנות. רב הקהילה היה רבי יהודה חן, מרבני משפחת חן שגלו לקנדיאה מקטלוניה. התקנות נערכו על גבי ע"ה סימנים, ונעתקו בקצ"ב עמודים, הראשונים של כתב יד ששון. עורך התקנות היה רבי יצחק אטליוטי, אחד מהעורכים הוא רבי אליהו קפשאלי. העריכה נעשתה ביוזמת רבי עמנואל חן לבית שאלתיאל, (שישב בדין תורה עם הרא"ם) אביו של רב העיר, רבי יהודה. סעיף בולט בתקנות קנדיאה הוא איגרת, שנשלחה בט"ו בתמוז ה'שכ"ח (11 ביולי 1568) לחכמי קנדיאה מאת חכמי צפת. האיגרת פותחת במילים: הגבירים השועים, בני ציון היקרים, אנשי תבונה ומדע, מנהיגי ק"ק שבאי קנדיאה יצ"ו, ובראשם החכם השלם הכולל הרב כמהר"ר יאודה חן נר"ו, לשלום אין קץ האיגרת עוסקת בגדרי צניעות ואישות, ובאיסור לכנות בעל תשובה בכינויי גנאי. חתומים עליה הרדב"ז, רבי יוסף קארו, המבי"ט ורבי ישראל בן מאיר. תקנות קנדיאה וזכרונותיה, אליה שמואל הרטום ומשה דוד קאסוטו, כרך א', הוצאת מקיצי נרדמים, 1943 ירושלים. תקנות קנדיאה באתר הספרייה הלאומית תקנות קנדיאה וזכרונותיה, א"ש הרטום ומ"ד קאסוטו, כרך א' - סרוק באתר HebrewBooks
מילי (כלבה)

מילדרד "מילי" קר בוש (באנגלית: Mildred "Millie" Kerr Bush;‏ 12 בינואר 1985 – 19 במאי 1997) הייתה חיית מחמד מסוג ספרינגר ספניאל אנגלי בבעלותם של ברברה וג'ורג' הרברט ווקר בוש. היא נקראה על שמה של מילדרד קאלדוול קר, חברה ותיקה של הזוג בוש. שמה מילי הוא גם שמה של הנכדה של קר, מילי קר. מילי כונתה "הכלבה המפורסמת ביותר בהיסטוריה של הבית הלבן". בוש הזכיר אותה בנאום במהלך הצעתו ב-1992 להיבחר מחדש, ואמר: "הכלבה שלי, מילי, יודעת יותר על זכויות הזרים מאשר שני האהבלים (bozos) האלה" בהתייחס למועמדי המפלגה הדמוקרטית, ביל קלינטון ואל גור. ב-1989 ילדה מילי שישה גורים בסיועו של הוטרינר של צבא ארצות הברית, סטיבן קולדוול, בהם הכלב ספוט פטצ'ר, לימים "הכלב הראשון" בימי הנשיא ג'ורג' ווקר בוש. ריינג'ר, גור אחר של מילי, מת ממחלת הסרטן באפריל 1993. מילי הוזכרה בפרקים של סדרות הטלוויזיה מרפי בראון, מי הבוס? ו"כנפיים". מילי גם הוזכרה בהופעת קמע בפרק "שני שכנים רעים" של משפחת סימפסון, בסצנה בה הנשיא בוש לשעבר רץ עם כמה משכניו החדשים. מילי מתה מדלקת ריאות ב-1997 בגיל 12. פארק כלבים ביוסטון שבטקסס נקרא על שמה של מילי. מדיה וקבצים בנושא מילי בוויקישיתוף MY MILLIE IS A FAMOUS DOG, TOO, באתר The Roanoke Times‏, 1 ביוני 1991 Foreign Affairs; George, Bill and Millie, מאתר הניו יורק טיימס, 1 בנובמבר 1992
Just a Dream (שיר של נלי)

Just a Dream (בעברית: רק חלום) הוא שיר שבוצע על ידי הראפר האמריקאי נלי, אשר פורסם כסינגל המוביל של אלבום האולפן החמישי שלו, 5.0, ובו מופיע השיר כרצועה הרביעית. השיר נכתב על ידי מיטץ' ג'יי, נלי, ריקו לאב, ג'ים ג'ונסין ופרנק רומנו, בזמן שג'ונסין ולאב אף הפיקו את השיר. השיר פורסם ב-16 באוגוסט 2010 בחנות iTunes ברחבי העולם להורדה דיגיטלית. הוא פורסם לצד הסינגל השיווקי, "Tippin' In da Club". ב-6 באוקטובר 2010 הוסמך השיר לתואר פלטינה משולשת על ידי RIAA. מידע על היצירה "Just a Dream" באתר מיוזיק בריינז מידע על הסינגל "Just a Dream" באתר מיוזיק בריינז סרטון השיר "Just a Dream" באתר יוטיוב 5.0 (booklet). Nelly. Universal Republic, Universal Motown (Universal Music). 2010.{{cite AV media notes}}: תחזוקה - ציטוט: others in cite AV media (notes) (link) "Just a Dream - Single". iTunes Store. Apple Inc. 2010. נבדק ב-2010-08-16. "Tippin' In da Club - Single by Nelly". iTunes Store. Apple Inc. נבדק ב-2010-08-17. RIAA - Gold & Platinum - December 22, 2010 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
PYD

PYD הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-18 בנובמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השביעי מתוך אלבום האוסף. עם יציאתו נכנס השיר אל המקום ה-54 במצעד הבילבורד הוט 100. הורדה דיגיטלית 5:17 - "PYD" (בשיתוף אר קלי) מידע על הסינגל "PYD" באתר מיוזיק בריינז סרטון השיר "PYD" באתר יוטיוב Journals, נבדק ב-2019-12-21 "PYD - Single". iTunes Store. Apple Inc. נבדק ב-2013-11-24. "PYD - Single". iTunes Store. Apple Inc. Retrieved 2013-11-24. Justin Bieber Chart History, Billboard
Company

Company (בעברית: חֶברָה) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבומו הרביעי, Purpose. השיר יצא לאור ב-8 במרץ 2016, כסינגל הרביעי והאחרון מתוך האלבום. נתוני מכירותיו של השיר בעולם מסתכמות בכ-2 מיליון עותקים שנמכרו, כאשר מיליון עותקים נמכרו בארצות הברית בלבד. במצעדים זכה השיר להצלחה מתונה, כאשר כבש את צמרת המצעד שבדרום קוריאה, אך במצעד הבילבורד הוט 100 הצליח להגיע בשיאו למקום ה-53 בלבד, ולא הצליח לשחזר את הצלחת הסינגלים הקודמים מן האלבום. את השיר כתבו ג'סטין ביבר, ג'ייסון בויד, ג'יימס אברהרט, אנדריאס שלר, תומאס טרואלסן, ג'יימס וונג, לירוי קלמפיט, והוא הופק על ידי אקסידנט, ביג טייסט, גלדיוס ובויד. לפני שסגר ביבר את האלבום, הוחלט כי השיר יצא כסינגל הרביעי בפער של כשנה מצאתם של שלושת הסינגלים הראשונים מן האלבום. הווידאו קליפ הנלווה שצולם לשיר, איגד בתוכו קטעים מתוך הופעותיו של ביבר סביב כל רחבי העולם, ובנוסף קטעים מתוך מקומות שונים שבהם שהה במהלך הקריירה שלו. בתחילת הקליפ ניתן לראות את ביבר כאשר פסל עומד לצידו, ואותו מרים את הראש כלפי מעלה. מונה הצפיות של הקליפ נכון לאוגוסט 2021, עומד על 614 מיליון צפיות, דבר אשר הופך אותו ל-15 הנצפה ביותר של ביבר. "Love Yourself" נכלל במספר רשימות סוף שנה של השירים הטובים ביותר של 2021. במצעדים זכה השיר להצלחה מתונה, ובשיאו נכנס לעשיריות וחמישיות פותחות מרובות. מידע על הסינגל "Company" באתר מיוזיק בריינז מידע על השיר "Company" באתר AllMusic סרטון השיר "Company" באתר יוטיוב Justin Bieber | Receipts, ATRL (באנגלית) Site Maintenance, sa-ema.com Justin Bieber, Billboard Company - Justin Bieber | Song Info | AllMusic, AllMusic He, Richard S. (2017-03-11). "Justin Bieber review – searching for a sense of purpose". The Guardian (באנגלית בריטית). ISSN 0261-3077. נבדק ב-2017-10-18. JustinBieberVEVO (2016-06-08), Justin Bieber - Company, נבדק ב-2017-10-18 Justin Bieber YouTube Statistics and History, kworb.net The 10 Best Songs of the 2010s, Time Callie Ahlgrim, RANKED: Justin Bieber's 18 most popular songs, from 'Baby' to 'Yummy', Insider (באנגלית אמריקאית) Angela Stephanou, Worst to First! Justin Bieber's 'Purpose' Songs Ranked, Tell Tales, ‏2015-11-14 (באנגלית אמריקאית) Which Justin Bieber 'Purpose' Song Should You Listen To First? Ranking The Album's 19 Tracks — LISTEN, Bustle (באנגלית) The Top 25 Justin Bieber Songs of All Time, Highsnobiety, ‏2018-03-01 (באנגלית) http://www.aria.com.au/pages/SingleAccreds2016.htm, www.aria.com.au (באנגלית) FIMI - Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-07-12. www.bpi.co.uk "ifpi.dk | Musikselskaber 2017". IFPI.dk (בדנית). נבדק ב-2018-07-12. AMPROFON, amprofon.com.mx nztop40.co.nz Sverigetopplistan - Sveriges Officiella Topplista, www.sverigetopplistan.se (ב־) "The Next Justin Bieber Single From 'Purpose' Is …". Billboard. נבדק ב-2017-10-18. JUSTIN BIEBER "Company" | (Radio Date: 22/07/2016), radiodate.it (באנגלית)
קלוד בווס-ליון, רוזן סטראטמור וקינגהורן השלושה-עשר

קלוד בווס-ליון, רוזן סטראטמור וקינגהורן השלושה-עשר (באנגלית: Claude Bowes-Lyon, 13th Earl of Strathmore and Kinghorne;‏ 21 ביולי 1824 – 16 בפברואר 1904), היה סבה של אליזבת, המלכה האם ואבי-סבה של אליזבת השנייה, מלכת הממלכה המאוחדת. קלוד נולד ברדבורן, הרטפורדשייר ב-21 ביולי 1824, לתומאס בווס-ליון, לורד גלמיס ולשארלוט ליון-בווס, ליידי גלמיס, בתו של ג'וזף ולנטיין גרימסטיד. בשנת 1846 מת סבו תומאס בווס-ליון, רוזן סטראטמור וקינגהורן האחד-עשר, ומכיוון שאביו תומאס בווס-ליון, לורד גלמיס מת קודם לכן בשנת 1834, ירש אחיו תומאס ליון-בווס, רוזן סטראטמור וקינגהורן השנים-עשר את תאריו. בשנת 1865 מת אחיו תומאס ללא ילדים, וקלוד ירש את התואר "רוזן סטראטמור וקינגהורן" ואת נחלות המשפחה הנרחבות באנגליה ובסקוטלנד. קלוד שיחק קריקט ברמה גבוהה, והופיע ב-4 הופעות קריקט מדרגה ראשונה, 3 פעמים הופיע במועדון הקריקט מרילבון בין השנים 1843–1846, ופעמים רבות הופיע במשחקי חובבנים. בשנת 1874 מונה קלוד לתפקיד לורד הסגן של אנגוס, אותו מילא עד מותו. בשנת 1870 החל קלוד לכהן כנציג עמית בפרלמנט הסקוטי, תפקיד אותו מילא עד לשנת 1892, ובשנת 1887 קיבל גם תואר אצולה אנגלי בנוסף לתארו הסקוטי. ב-16 בפברואר 1904 מת קלוד במהלך טיול באיטליה, ואת תוארו ירש בנו קלוד ג'ורג' בווס-ליון, רוזן סטראטמור וקינגהורן הארבעה-עשר. ב-28 בספטמבר 1853 התחתן קלוד עם פרנסיס דורה סמית, בתו של אוסוולד סמית מבלנדון הול, ממנה היו לו 11 ילדים: קלוד בווס-ליון (1855–1944), התחתן עם ססיליה קוונדיש-בנטינק, ובתו היא אליזבת, המלכה האם, אמה של אליזבת השנייה, מלכת הממלכה המאוחדת פרנסיס בווס-ליון (1856–1948), התחתנה עם אלכסנדר לינדזי, רוזן קרופורד העשרים וחמש ארנסט בווס-ליון (1858–1891), התחתן עם איזובל הסטר דראמונד הרברט בווס-ליון (1860–1897) פטריק בווס-ליון (1863–1946), התחתן עם אליס וילטשייר קונסטנס בווס-ליון (1865–1951), התחתנה עם רוברט פרנסיס לסלי בלקבורן קנת בווס-ליון (1867–1911) מילדרד מריון בווס-ליון (1868–1897), התחתנה עם אוגוסטוס אדוארד ג'סופ מוד אגנס בווס-ליון (1870–1941) אוולין מרי בווס-ליון (1872–1876) מלקולם בווס-ליון (1874–1957), התחתן עם ויניפרד גרדון-רבו מדיה וקבצים בנושא קלוד בווס-ליון, רוזן סטראטמור וקינגהורן השלושה-עשר בוויקישיתוף
פרנסיס בווס-ליון, רוזנת סטראטמור וקינגהורן

פרנסיס בווס-ליון, רוזנת סטראטמור וקינגהורן (באנגלית: Claude Bowes-Lyon, 13th Earl of Strathmore and Kinghorne; ‏ 29 ביולי 1832 - 5 בפברואר 1922), הייתה סבתה של אליזבת, המלכה האם ואם-סבה של אליזבת השנייה, מלכת הממלכה המאוחדת. פרנסיס נולדה ברדבורן, הרטפורדשייר ב-29 ביולי 1832, לאוסוולד סמית ולהנרייטה מילדרד הודג'סון, בתו של רוברט הודג'סון, ראש כנסיית קרליזל, ודרך סבתה מצד האב היא קרובה רחוקה של אוסוואלד מוסלי. ב-28 בספטמבר 1853 התחתנה פרנסיס עם קלוד בווס-ליון, ממנו היו לה 11 ילדים. בשנת 1865 מת אחיו תומאס ללא ילדים, וקלוד ירש את התואר "רוזן סטראטמור וקינגהורן" ואת נחלות המשפחה הנרחבות באנגליה ובסקוטלנד. בשנת 1904 מת בעלה קלוד במהלך טיול באיטליה, וב-5 בפברואר 1922 מתה פרנסיס בצ'לסי, לונדון, ונקברה באחוזת המשפחה בגלאמיס. ב-28 בספטמבר 1853 התחתנה פרנסיס עם קלוד בווס-ליון, רוזן סטראטמור וקינגהורן השלושה-עשר, ממנו היו לה 11 ילדים: קלוד בווס-ליון (1855–1944), התחתן עם ססיליה קוונדיש-בנטינק, ובתו היא אליזבת, המלכה האם, אמה של אליזבת השנייה, מלכת הממלכה המאוחדת פרנסיס בווס-ליון (1856–1948), התחתנה עם אלכסנדר לינדזי, רוזן קרופורד העשרים וחמש ארנסט בווס-ליון (1858–1891), התחתן עם איזובל הסטר דראמונד הרברט בווס-ליון (1860–1897) פטריק בווס-ליון (1863–1946), התחתן עם אליס וילטשייר קונסטנס בווס-ליון (1865–1951), התחתנה עם רוברט פרנסיס לסלי בלקבורן קנת בווס-ליון (1867–1911) מילדרד מריון בווס-ליון (1868–1897), התחתנה עם אוגוסטוס אדוארד ג'סופ מוד אגנס בווס-ליון (1870–1941) אוולין מרי בווס-ליון (1872–1876) מלקולם בווס-ליון (1874–1957), התחתן עם ויניפרד גרדון-רבו מדיה וקבצים בנושא פרנסיס בווס-ליון, רוזנת סטראטמור וקינגהורן בוויקישיתוף פרנסיס בווס-ליון, רוזנת סטראטמור וקינגהורן, באתר "Find a Grave" (באנגלית)
רובי בנט

רובי (ראובן) בנט (נולד ב-26 ביוני 1971, ג' בתמוז ה'תשל"א) הוא מעבד, מלחין, מנצח ונגן חסידי ישראלי. עיבד עשרות שירים במוזיקה החסידית ובעל להקה המופיעה בחתונות ואירועים שונים. נולד בחיפה ליוכבד ולחיים בנט, משפחה מחסידות סערט-ויז'ניץ. אביו הוא מהמלחינים הבולטים במוזיקה החסידית וניהל להקת ילדים בשם "רננו חסידים". בתחילת דרכו המוזיקלית שימש כמעבד ללהקה רננו חסידים של אביו וניגן על כלי תזמורת, בהמשך עיבד את לחני אביו ולחניהם של זמרים רבים בעולם החסידי, וכן עיבד חלק מהאלבומים של הזמרים ליפא שמעלצר ושלמה כהן. בנט ממעט לשיר בציבור, הוא מנצח על תזמורת מוזיקלית המופיעה בחתונות ובאירועים ציבוריים ועל מקהלת גברים. משמש כמפיק ומייצג יחד עם אשתו אמנים, ביניהם את הזמרים מוטי שטיינמץ, פיני איינהורן ודייוויד טויב. בנימוקיה לזכיית אביו חיים בנט בפרס אקו"ם ב-2012, ציינה הנהלת אקו"ם את בנו רובי, דור שני למשפחת מוזיקאים, שפרשנותו ועיבודיו לשירי אביו הוסיפו להם את אותו חן הנובע מאותם שורשים חסידיים. בנט למד והתחנך במוסדות חסידות סערט ויז'ניץ, נשוי לנעמי (לבית ברמן) ואב לשישה, גר בבני ברק. "הזמנה לחתונה", עיבודי בנט ותזמורתו לשירי חתונה. באלבום מתארחים דדי גראוכר, ישי לפידות ומנדי ג'רופי (2007) עיבד אלבומים רבים לזמרים מפורסמים במוזיקה החסידית, ביניהם אלבומי אביו חיים בנט, אלבומי מצעד הזמר החסידי, אלבומי מוטי שטיינמץ ועוד. רובי בנט, ברשת החברתית אקס (טוויטר) רובי בנט, ברשת החברתית אינסטגרם רובי בנט, סרטונים בערוץ היוטיוב רובי בנט, באתר MusicBrainz (באנגלית) שם טוב מעטוף, ‏איך שיר שיועד למרדכי בן דוד הפך לדואט עם יניב בן משיח?, באתר כיכר השבת, 25 במאי 2016 יאיר טוקר, ‏המיזם החדש של רובי בנט: להקת "החבורה", באתר כיכר השבת, 24 בנובמבר 2013 ישראל ברגר, צפו: המעבד והמוסיקאי רובי בנט ותזמורתו & הזמר דויד טויב, באתר חרדים10, 3 בינואר 2015 באתר מוזיקה ישראלית
שלמה כהן (זמר)

שלמה כהן הוא זמר ויוצר חסידי. את דרכו המוזיקלית החל בראשית שנות ה-90 והוציא כמה אלבומים ובהם שירים שהפכו ללהיטים. כהן נולד בבואנוס איירס בארגנטינה. בגיל 12 עלתה משפחתו לישראל, כבחור בישיבות סערט-ויז'ניץ בחיפה התוודע למוזיקה החסידית מקרוב, חברו לספסל הלימודים בישיבה היה רובי בנט שהכיר אותו לאביו חיים בנט, השניים התרשמו מקולו ועד מהרה היה סולן בלהקתו "רננו חסידים". בתחילת שנות האלפיים פנה לקריירת סולו והוציא חמישה אלבומים שזכו להצלחה. כהן משתף פעולה עם המעבד עמי כהן שעיבד את רוב שיריו והם מופיעים יחד. רבים משיריו הפכו מיד ללהיטי ענק ביניהם: "למעלה", "ליבי ליבי", "מראה כהן", "מלך המשיח", "השבת נועם הנשמות" ו"דע לך בני" "שחלק". השיר "שחלק" נהפך מהר מאוד להיות השיר שקיבל את נשיא מועצת חכמי התורה מרן חכם שלום הכהן בכל הכנסים הגדולים של מפלגת ש"ס במעמדי "הקבלת פני רבו" הגדולים באצטדיון טדי ובבריכת הסולטן ובנייני האומה בירושלים. הקליפ הרשמי לעצרת הרבבות נגד גיוס בני ישיבות היה "אנו משכימים" בביצועו. בבחירות בספטמבר 2019 שר בקליפ הסליחות "יה שמע אביוניך" המדובר של תנועת ש"ס במקביל בקליפ "צדיק גוזר - והקדוש ברוך הוא מקיים" של תנועת יהדות התורה. כהן נשוי וגר בבני ברק. אחיו, חיים כהן היה נהגו של הרב יוסף שלום אלישיב והיום הוא חבר מועצת העיר ירושלים מטעם תנועת ש"ס. אחיו יהודה כהן, היה סוכן שב"כ מטעם המחלקה היהודית, והיה פעיל בחשיפת מחתרת בת עין. נרצח ביריות בידי כנופיה מקסיקנית המקושרת לקרטל סמים. מכניסי רחמים – 1992 "למעלה" – 2002 "הנה" – 2009 "מראה כהן" – 2005 "בעל הבית" – 2014 "מצפים" – 2018 אנעים זמירות, חיים בנט, 1980 אוהבי ה', חיים בנט, 1993 א שבת טיש, חיים בנט, 2000 ועינינו תראינה, יוסי גיל, 2005 אוצר הנגינה – תורה, חיים בנט, 2009 אחינו – 20 שנה, דרשו, 2013 מונה 7 - הכל לטובה, מונה רוזנבלום, 2017 זכר חסדו, ניגוני בית פיטסבורג, 2021 דע לך בני - עם עמי כהן לחן: שייע גרוס, 2015 מעוז צור - עם אלי לאופר, הפקה של דרשו, 2017 וידום אהרון - שיר לזכרו של הרב אהרון יהודה לייב שטינמן, 2018 אהיים - תרגום לשפת היידיש לשיר אדמה ושמיים של ישי לפידות, עם מקהלת מלכות, 2019 מכניסי רחמים - לחן של ר' חיים בנט, מתוך אירועי סיומי הש"ס של דרשו, עם מקהלת מלכות ומקהלת הילדים חסידימלך, 2020 מחרוזת חב"ד - צמאה ואבינו מלכנו, מתוך אירועי סיומי הש"ס של דרשו, עם מקהלת מלכות ומקהלת הילדים חסידימלך, 2020 שמחה של תורה - מחרוזת ריקודי הסיום, מתוך אירועי סיומי הש"ס של דרשו, עם מוטי שטיינמץ, זאנוויל ויינברגר, אלי הרצליך, מוישי רוט, ישראל אדלר, אהרלה סמט, אייזיק האניג, תזמורות פריילך והמנגנים, מקהלות שירה ומלכות, מקהלות הילדים חסידימלך ויידיש נחת, 2020 בקש - לחן של אלי לאופר, 2020 רבי שמעון - לחן של בנצי שטיין, עיבוד אלי קליין ואיצי ברי, 2020 והיו עיני וליבי שם, לרגל חנוכת בית המדרש של הישיבה הגדולה "היכל צבי" בני ברק, 2021 שלמה כהן, באתר MusicBrainz (באנגלית) https://www.amicohen.co.il/--cp6e ישראל ברגר, הזמר שלמה כהן מגיש להיט חדש: 'דע לך בני', באתר חרדים10, 10 במאי 2015 עדו בן פורת, הזמר שלמה כהן מתנער מקליפ "עצרת המיליון", באתר ערוץ 7, 22 במרץ 2014 קובי נחשוני, אטילה שומפלבי ואלכסנדרה לוקש, הזמר החסידי שרוקד על שתי המפלגות, באתר ynet, 12 בספטמבר 2019 איתמר אייכנר, מקסיקו: סוכן שב"כ לשעבר בימין הקיצוני נרצח ביריות, באתר ynet, 9 במאי 2021
משרד היועץ המשפטי של הבית הלבן

היועץ המשפטי של הבית הלבן (באנגלית: White House Counsel) הוא חלק מהסגל של נשיא ארצות הברית שתפקידו העיקרי הוא לספק לנשיא ייעוץ משפטי מקיף בכל הנוגע לתפקידו ולפעילות הממשל. היועץ המשפטי עומד בראש משרד היועץ המשפטי, הכולל צוות עורכי דין וצוות תמיכה המספקים שירותים משפטיים מגוונים לנשיא ולמשרד הבית הלבן. ייעוץ משפטי מקיף: מתן ייעוץ משפטי בכל הנוגע להחלטות מדיניות, חקיקה, אתיקה, גילויים פיננסיים וניגודי עניינים. הגדרת גבולות: הגדרת ההבדל בין פעילות רשמית לפוליטית, וכן פיקוח על מינויים ומינויים שיפוטיים. טיפול בעניינים מיוחדים: טיפול בחנינות נשיאותיות, בחינת חקיקה והצהרות נשיאותיות, וכן ניהול תביעות משפטיות נגד הנשיא. קישור מול מחלקת המשפטים: משמש כגורם מקשר בין הבית הלבן למחלקת המשפטים. מדיה וקבצים בנושא משרד היועץ המשפטי של הבית הלבן בוויקישיתוף Internship Departments, The White House
דף צ'ונקי

דף צ'ונקי (באנגלית: Deaf Chonky) היא להקת פאנק/גראז' רוק, ישראלית. חברי הלהקה הם עדי ברוניצקי (שירה וגיטרה), תמי קמינסקי (תופים ושירה) ותום מקינה (בס). בנות "דף צ'ונקי" גדלו ברחובות שם הכירו ליד בנק מרכנתיל. ב-2015 הופיעו בעירונוער רחובות תחת השם "ראוס", במסגרת תחרות להקות שבה הפרס היה לחמם הופעה של התקווה 6. נמנע מהן לזכות בתחרות עקב התכנים הקשים שהיו בשיריהן כמו בשיר "לאמא שלי יש סרטן". . את השם "דף צ'ונקי" נתן להן אביה של קמינסקי שפירושו ברוסית זה "בנות". בנות הלהקה מנו את להקת בליינד מן דף בוי (Blind Man Deaf Boy), את להקת ביקיני קיל (Bikini Kill) ותנועת הריוט גירל (Riot Girrrl) כהשפעות המוזיקליות שלהן. דף צ'ונקי, ברשת החברתית פייסבוק דף צ'ונקי, סרטונים בערוץ היוטיוב דף צ'ונקי, באתר ספוטיפיי דף צ'ונקי, באתר סאונדקלאוד (באנגלית) דף צ'ונקי, באתר Last.fm (באנגלית) דף צ'ונקי, באתר AllMusic (באנגלית) דף צ'ונקי, באתר MusicBrainz (באנגלית) דף צ'ונקי, באתר Discogs (באנגלית) דף צ'ונקי, באתר בנדקמפ "רועש, פוליטי ולא מתפשר": סיפורו של הפאנק הישראלי, כאן 88 דף צ'ונקי באתר YouTube בן שלו, הקול הנוקב של "דף צ'ונקי" ממשיך לבקוע מהשוליים, באתר הארץ, 17 ביולי 2017 בן שלו, צמד הטינאייג'ריות "דף צ'ונקי" עושות בית ספר לרוק הישראלי, באתר הארץ, 19 בינואר 2017 באות מרחובות: דף צ'ונקי בנות ה־18 מפיחות תקווה בפאנק הישראלי, TimeOut, אורי זר אביב, 30 באוגוסט 2016 צפו בקליפ ל-"Shirley" של Deaf Chonky, באתר וואלה, 11 באוגוסט 2016 ארקייד פייר איבדו את הדרך, טיילר דה קריאייטור התבגר, TimeOut, שי סגל, 7 באוגוסט 2017
רטריבר חלק-שיער

רטריבר חלק-השיער (אנגלית: Flat-Coated Retriever) הוא זן של כלב המאופיין בפרווה שחורה, חלקה ומבריקה. רטריבר חלק-השיער הוא כלב ציד פופולרי ומצטיין בתערוכות. משלהי המאה ה-20 עלתה קרנו ככלב שעשועים. מוצא הגזע במערב אירופה, במיוחד מאזורי אנגליה ודנמרק. כלבים מגזע זה מתאפיינים בתכונות כמו אנרגטיות, עצמאות, אומץ, חוסר אגרסיביות, חביבות, חברותיות, אדיבות ועוד. בשל תכונותיהם אלו, כלבים מגזע זה מתאימים לתפקידי חילוץ, הצלה, הנחיית עיוורים, וכן משמשים ככלבי ציד וככלבי משפחה. גובהו הממוצע של גזע זה נע בין 56–61 ס"מ, ומשקלו עשוי לנדוד בין 25–40 ק"ג. מדיה וקבצים בנושא רטריבר חלק-שיער בוויקישיתוף רטריבר חלק-שיער, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
דוקטור ת'ורן (סדרת טלוויזיה)

דוקטור ת'ורן (באנגלית: Doctor Thorne) היא מיני-סדרה בת שלושה חלקים שכתב ג'וליאן פלוז על פי הרומן באותו שם מאת אנתוני טרולופ עבור רשת ITV. מרי ת'ורן, צעירה חסרת פרוטה שזהות הוריה לא ידועה, גדלה בחסותו של הרופא הכפרי ד"ר ת'ורן. היא מבלה זמן רב משנות התבגרותה בחברת בני משפחת גרשם מגרשמסברי פארק. עברה של מרי והקשיים הכלכליים של משפחת גרשם מאיימים על הקשרים שביניהם. פרק 1 הסיפור מתרחש במחוז ברסטשייר הבדיוני של אנתוני טרולופ בשנות החמישים של המאה ה-19. ד"ר ת'ורן החביב מגדל את אחייניתו, בעקבות המאורע שמוצג בסצנת הפתיחה של הסדרה. ריב והאשמות בין מר סקטצ'רד ומר ת'ורן מובילים למותו של ת'ורן. בהווה, עשרות שנים אחר כך, פרנק גרשם מאוהב במרי, אבל משפחתו זקוקה לכסף כדי להציל את האחוזה. והם מצפים מפרנק שיתחתן עם יורשת עשירה. פרק 2 סר רוג'ר סקטצ'רד מנצח בבחירות המקומיות את מר מופאט, אבל זמן קצר אחר כך הוא מתמוטט בשל מצבו הבריאות הרעוע. ד"ר ת'ורן ומרי מטפלים בו. מתבררים פרטים בקשר להוריה של מרי, וסר רוג'ר מבין שהיא גם אחייניתו. בנו של רוג'ר, לואי סקטצ'רד, נקרא לחזור לביתו ונראה בבירור שלא אכפת לו כלל מאביו. ד"ר ת'ורן מגלה שלואי מטפח תקוות לגבי אחייניתו מרי. מיס דנסטבל, אמריקאית עשירה, מעודדת את פרנק להמשיך בחיזוריו אחר מרי. זה בניגוד לרצון משפחתו שפרנק יתחתן עם אישה עשירה. פרק 3 אמו של פרנק, ליידי ארבלה, וגיסתה הרוזנת דה קורסי משכנעות את מרי לשחרר את פרנק מהתחייבותו לנישואים. לטענתן זה אנוכיות מצדה להינשא לו ובכך לגרום לחורבן כלכלי לפרנק ולכל משפחתו. לואי סקטצ'רד שכמו אביו הורס את בריאותו בשתייה מופרזת, מבזה את עצמו בארוחת ערב עם ד"ר ת'ורן ומשפחת גרשם. טום הולנדר – דוקטור ת'רון סטפני מרטיני – מרי ת'ורן הארי ריצ'רדסון – פרנק גרשם רבקה פרונט – ליידי ארבלה גרשם ריצ'רד מקייב – פרנק גרשם האב איאן מקשיין – סר רוג'ר סקטצ'רד אליסון ברי – מיס דנסטבל ג'נין דוביצקי – ליידי סקטצ'רד אדוארד פרנקלין – לואי סקטצ'רד דני קיריין – מר מופאט ניל בארלו – ביאטריס גרשם גווינת' קיוורת' – אוגוסטה גרשם פיבי ניקולס – הרוזנת דה קורסי טים מקמולן – הרוזן דה קורסי קייט או'פלין – ליידי אלכסנדרינה דה קורסי טום בל – לורד פורלוק ניקולס רואו – מורטימר גייזבי אלכס פרייס – הכומר קיילב אוריאל קרסידה בונאס – פיישנס אוריאל בן מור – קוסט ג'יין גוומיר – ג'נט ת'אקר שון סרנאו – ג'ונה דייוויד סטרן – מר רומר אד קרטרייט – משרת מייקל גריידי-הול – משרת אישי של סקטצ'רד מארק קרטר הסדרה נרכשה בארצות הברית על ידי חברת Weinstein Company. החל מ-20 במאי 2016 מופצת הסדרה ב-Amazon Prime. "דוקטור ת'ורן", במסד הנתונים הקולנועיים IMDb (באנגלית) "דוקטור ת'ורן", באתר Rotten Tomatoes (באנגלית) "דוקטור ת'ורן", במסד הנתונים הקולנועיים KinoPoisk (ברוסית) סמדר שילוני, "מעדיף דרמות שעוסקות בכסף, ולא ברוצחים", באתר ynet, 11 באפריל 2016 Ceri Radford, ‏Doctor Thorne review: Fellowes and Trollope is a happy marriage, The Telegraph, 7 March 2016 "The latest offering from the creator of 'Downton Abbey' has already aired in the U.K., with The Weinstein Co. picking up rights for the U.S." נבדק ב-21 במרץ 2016. {{cite web}}: (עזרה) "Amazon Prime adds 'Downton Abbey' creator's 'Doctor Thorne' adaptation". נבדק ב-31 באוגוסט 2016. {{cite web}}: (עזרה)
אצטדיון דפורטיבו קאלי

אצטדיון דפורטיבו קאלי (בספרדית: Estadio Deportivo Cali) הוא אצטדיון כדורגל הממוקם בעיר פלמירה (אנ') שבקולומביה, אשר מונה 42,000 מקומות ישיבה, דבר ההופך אותו לאצטדיון השני בגודלו במדינה אחרי אצטדיון מטרופוליטאנו רוברטו מלנדס שבברנקייה. שמו הנוסף של האצטדיון הוא מונומנטל דה פלמסקה (בספרדית: Monumental de Palmaseca) והוא משמש בתור מגרשה הביתי של קבוצת דפורטיבו קאלי. אבן הפינה של האצטדיון הונחה ב-24 באוגוסט 2001 והוא נפתח רשמית ב-21 בפברואר 2010, כאשר דפורטיבו קאלי ניצחה 0-2 את דפורטס קינדיו(אנ'). הבנייה החדשנית, הכוללת גם תאי צפייה, עלתה כ-75,000,000 דולר. עוד לפני פתיחתו הרשמית, שוחקו באצטדיון שני משחקי ידידות: ב-29 באוקטובר 2008 ניצחה דפורטיבו קאלי את ליגה דה קיטו, שהייתה אז מחזיקת גביע ליברטדורס 0-1 משער של הרול הררה(אנ'). כעבור שלושה שבועות, ב-19 בנובמבר 2008, ניצחה קולומביה את ניגריה 0-1 משער של רדאמל פלקאו. באצטדיון הזה חגגה דפורטיבו קאלי זכייה בשני תארים (נכון ל-2017). הראשון היה הגביע הקולומביאני ב-2010, אז גברה על איטגווי דיטיירס 0-2 משערים של ססאר אמייה ואנדרס רמירו אסקובר. בטורניר האפרטורה של 2015 זכתה דפורטיבו באליפות הראשונה שלה מזה עשור וגם היא נערכה במונומנטל דה פלמסקה, כאשר ניצחה דפורטיבו את אינדפנדיינטה מדיין 0-1 במשחק הראשון משער של הרולד פרסיאדו וסיימה בתיקו 1-1 בגומלין באצטדיון אטנאסיו חירארדוט וזכתה באליפות התשיעית שלה. אצטדיון דפורטיבו קאלי בגמר הגביע הקולומביאני ב-2010 תאי הצפייה ביציע המערבי של האצטדיון מדיה וקבצים בנושא אצטדיון דפורטיבו קאלי בוויקישיתוף אתר האינטרנט הרשמי של אצטדיון דפורטיבו קאלי אתר האינטרנט הרשמי של אצטדיון דפורטיבו קאלי